Môže sa kombinovať lexaurin z penicilinom
Momentalne ma horucky strašný kašeľa veľmi ma bolí hlava užsom tri noci nespala tak ma napadlo či by som si ho mohla na noc dať aby som lepšie spala
Dobrý deň.
Ďakujeme za Vašu otázku.
Pri súčasnom užívaní lieku Lexaurin a Penicilin neboli pozorované žiadne vzájomné interakcie. Ich súčasné užívanie je možné. Ak Vám lekár predpísal liek Lexaurin, je jeho užívanie možné. Neodporúčam však jeho samovoľné užívanie počas akútne prebiehajúceho ochorenia bez odporúčania lekára.
Pri akútnom ochorení je potrebné užívať lieky, ktoré zmierňujú príznaky ochorenia. V prípade suchého dráždivého kašľa sú to lieky na jeho tlmenie. Ak máte vlhký kašeľ je potrebné užívať lieky na vykašliavanie. Liečbe kašľa sa v minulosti venovala kolegyňa. Jej odpoveď si môžete prečítať na
tomto odkaze
. Ak by ste užívali lieky s obsahom acetylcysteínu (ACC long, Solmucol, Dr. Max Acetylcystein) je potrebné dodržať časový odstup pri podaní antibiotík v rozsahu minimálne 2 hodín.
Prajem pekný zvyšok dňa.
S pozdravom,
PharmDr. Lucia Kubáňová